*****

ΟΔΗΓΙΑ ΤΗΣ ΕΠΙΤΡΟΠΗΣ

της 30ής Ιουνίου 1989

για την τροποποίηση της οδηγίας 86/109/ΕΟΚ για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών, στους σπόρους προς σπορά που έχουν πιστοποιηθεί επίσημα ως «βασικοί σπόροι» ή « πιστοποιημένοι σπόροι»

(89/424/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 89/100/ΕΟΚ (2), και ιδίως το άρθρο 3 παράγραφος 3,

την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά ελαιούχων και κλωστικών φυτών (3), όπως τροποποιήθηκε τελευταία από την οδηγία 88/380/ΕΟΚ (4), και ιδίως το άρθρο 3 παράγραφος 3,

Εκτιμώντας:

ότι η οδηγία 66/401/ΕΟΚ επιτρέπει την εμπορία βασικών σπόρων, πιστοποιημένων σπόρων και εμπορικών σπόρων ορισμένων ειδών κτηνοτροφικών φυτών·

ότι η οδηγία 69/208/ΕΟΚ επιτρέπει την εμπορία βασικών σπόρων, πιστοποιημένων σπόρων και εμπορικών σπόρων ορισμένων ειδών ελαιούχων και κλωστικών φυτών·

ότι το άρθρο 3 παράγραφος 3 των προαναφερομένων οδηγιών παρέχει την άδεια στην Επιτροπή να απαγορεύει την εμπορία σπόρων που δεν έχουν πιστοποιηθεί επίσημα ως «βασικοί σπόροι» ή «πιστοποιημένοι σπόροι»·

ότι κατά συνέπεια η οδηγία 86/109/ΕΟΚ της Επιτροπής (5) περιορίζει την εμπορία ορισμένων ειδών κτηνοτροφικών φυτών και ελαιούχων και κλωστικών φυτών στους σπόρους που έχουν επίσημα πιστοποιηθεί ως «βασικοί σπόροι» ή «πιστοποιούμενοι σπόροι»·

ότι για ορισμένα είδη που αναφέρονται στην οδηγία 86/109/ΕΟΚ ο εν λόγω περιορισμός εμπορίας εφαρμόζεται από την 1η Ιουλίου 1989· ότι, όπως αποδεικνύεται σήμερα για ορισμένα από τα είδη αυτά, τα κράτη μέλη δεν θα είναι σε θέση κατά την ημερομηνία αυτή να παράγουν επαρκείς ποσότητες βασικών και πιστοποιημένων σπόρων προκειμένου να ανταποκριθούν στη ζήτηση σπόρων στο εσωτερικό της Κοινότητας·

ότι πρέπει κατά συνέπεια να μετατεθεί η εφαρμογή του εν λόγω περιορισμού εμπορίας μέχρι την 1η Ιουλίου 1990 για την ψευδάγρωστη τη νεφελώδη, το λωτό τον κερατιοφόρο, τη μηδική τη λυκίσκη και το τριφύλλιο το νόθο και μέχρι την 1η Ιουλίου 1991 για τα άλλα σχετικά είδη·

ότι έχει αποδειχθεί, βάσει πληροφοριών που είναι διαθέσιμες στο στάδιο αυτό, ότι τα κράτη μέλη θα είναι σε θέση από την 1η Ιουνίου 1991 να παράγουν επαρκή ποσότητα βασικών και πιστοποιημένων σπόρων για να ικανοποιείται εντός της Κοινότητας η ζήτηση για σπόρους βρώμης (Bromus catharticus και Bromus sitchensis), τριφυλλίου Αλεξανδρείας και φακελίας της αγρίας·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 86/109/ΕΟΚ τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Τα κράτη μέλη ορίζουν ότι από την 1η Ιουλίου 1989, οι σπόροι των:

1.2 // - Agrostis gigantea Roth // - ψευδάγρωστη η λευκή // - Agrostis stolonifera L. // - ψευδάγρωστη η σπονδυλωτή // - Phleum bertolonii DC // - φλέων η βολβώδης // - Poa palustris L. // - πόα η τελματώδης // - Poa trivialis L. // - πόα η κοινή // - Lupinus albus L. // - λούπινο το λευκό, άλλες ποικιλίες εκτός των πικρών // - Brassica juncea (L.) Czernj. et Cosson // - σινάπι φαιό

μπορούν να τεθούν σε εμπορία, μόνο εφόσον έχουν επίσημα πιστοποιηθεί ως ''βασικοί σπόροι" ή ''πιστοποιημένοι σπόροι".»

2. Παρεμβάλλεται το ακόλουθο άρθρο:

«Άρθρο 2α

Τα κράτη μέλη ορίζουν ότι από την 1η Ιουλίου 1990 οι σπόροι των:

1.2 // - Agrostis capillaris L. // - ψευδάγρωστη η νεφελώδης // - Lotus corniculatus L. // - λωτός ο κερατιοφόρος // - Medicago lupulina L. // - μηδική η λυκίσκη // - Trifolium hybridum L. // - τριφύλλιο το νόθο

μπορούν να τεθούν σε εμπορία μόνο εφόσον έχουν επίσημα πιστοποιηθεί ως ''βασικοί σπόροι" ή ''πιστοποιημένοι σπόροι".»

3. Το άρθρο 3 αντικαθίσταται από το ακόλουθο κείμενο:

«Άρθρο 3

Τα κράτη μέλη ορίζουν ότι από την 1η Ιουλίου 1989 οι σπόροι των:

1.2 // - Agrostis canina L. // - άγρωστη του κυνός // - Alopecurus pratensis L. // - αλωπέκουρος ο λειμώνιος // - Arrhenatherum elatius (L.) Beauv. ex J. S. et K. B. Presl. // - βρώμη η υψηλή // - Bromus catharticus Vahl. // - βρώμη // - Bromus sitchensis Trin. // - βρώμη // - Festuca ovina L. // - φεστούκα η κτηνοτροφική // - Poa nemoralis L. // - πόα η δασική // - Trisetum flavescens (L.) Beauv. // - τρίσετο το κίτρινο (βρώμη) // - Lupinus albus L. // - λούπινο το λευκό, πικρές ποικιλίες // - Lupinus angustifolius L. // - λούπινο το στενόφυλλο // - Lupinus luteus L. // - λούπινο το κίτρινο // - Trifolium alexandrium L. // - τριφύλλιο Αλεξανδρείας // - Trifolium incarnatum L. // - τριφύλλιο το σαρκόχρουν // - Trifolium resupinatum L. // - τριφύλλιο το αγέρωχο // - Vicia sativa L. // - βίκος ο ήμερος // - Vicia villosa Roth. // - βίκος ο δασύφυλλος, βίκος της Gerdagne // - Phacelia tanacetifolia Benth. // - φακέλια η αγρία // - Sinapis alba L. // - σινάπι το λευκό

μπορούν να τεθούν σε εμπορία, μόνο εφόσον έχουν επίσημα πιστοποιηθεί ως ''βασικοί σπόροι" ή ''πιστοποιημένοι σπόροι".»

4. Στο άρθρο 4 μετά τη δεύτερη περίπτωση προστίθεται η ακόλουθη περίπτωση:

«- το αργότερο την 1η Ιουλίου 1990, τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με τις διατάξεις του άρθρου 2α, και».

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 30 Ιουνίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 38 της 10. 2. 1989, σ. 36.

(3) ΕΕ αριθ. L 169 της 10. 7. 1969, σ. 3.

(4) ΕΕ αριθ. L 187 της 16. 7. 1988, σ. 31.

(5) ΕΕ αριθ. L 93 της 8. 4. 1986, σ. 21.